Sudan gəlir
Başma döndüyüm alagöz Pəri,
Elə bildim sonam bu sudan gəlir. 
Müjgan atdı, dəydi, keçdi sinəmdən, 
O cadı qəmzələr, busudan gəlir.

Başına örtübdü kalağay, gəzər,
Əyri tel üstündən qızıl düymələr, 
Belinə yaraşıb zərbafdan kəmər, 
Çəpkənli, çarğatlı ağ bədən gəlir.

Abbasam, yetirdim aman-amana,
Nə ola bir əlim çata canana.
Qoynu içi dönüb taza bostana,
O sərxoş sevdiyim hamamdan gəlir.
Qoşmalar